钦定古今图书集成/明伦汇编/氏族典/第500卷 > 《凌迪知万姓统谱》 > 寇国宝
## 钦定古今图书集成/明伦汇编/氏族典/第500卷 > 《凌迪知万姓统谱》 > 寇国宝

按《万姓统谱》：“国宝，徐州人。举进士，任吴县主簿。”《百川
学海》中《石林诗话》云：“‘余居吴下，一日出阊门，至小寺
中，壁间有题诗一绝云：‘黄叶西陂水漫流，蘧蒢风急
滞扁舟。夕阳暝色来千里，人语鸡声共一丘’。意极喜，
不书名氏，问寺僧，云寇主簿所作，今官满去矣’。归而
问之，吴下士大夫，始知其名。盖与予同年，然亦未尝”
往来，亦漫不省其为人。已而数为好事者举此诗，始
有言“国宝徐州人，久从陈无已学，乃知文字渊源，有
所自来，亦不难辨，恨不得多见之矣。”